S'astruscia ‘e su sorighe

In sa pinneta, intro 'e una calanca1
un'ampullita 'e ozu elmanu
at àpid'unu sorighe antzianu
e l'istapat a mossu e a farranca.

No b'intrat runcu e ne b'imbatit anca
ca s'ozu ch'est in fundu e-d-est lontanu;
proare a troulàrela est invanu
ca incasciada est a dresta e a manca.

Ma astribbichéndesi2 a su proa-proa
ch'intrat sa coa in s'ampulla. Sa punta
de s'ozu che l'imberghet in sa foa.

Lu tastat ca nde l'ogat cand'est unta
e untinende e linghinde sa coa
sa bivanda lichita s'est consunta.

Su tres de Ennatzu 1973

1Calanca: strettoia tra pietre.
2Astribbichéndesi: ingegnandosi.